Phoenix (Stärebild)
De Phoenix ass e Stärebild vum südleche Stärenhimmel.

Beschreiwung 
De Phoenix ass ee Stärebild nërdlech vum helle Stär Achernar am Eridanus. Nëmmen den Haaptstär α  Phoenicis (Ankaa) ass méi hell wéi déi 3. Gréissteklass.

Wéinst senger südlecher Positioun ass de Phoenix bei eis net ze gesinn.

Geschicht 
De Phoenix gehéiert zu deene Stärebiller, déi Enn vum 16. Joerhonnert vun den hollännesche Séifuerer Pieter Dirkszoon Keyser a Frederik de Houtman agefouert goufen. De Johannes Bayer huet d'Stärebild 1603 op sengem Himmelsatlas Uranometria iwwerholl.

De Phönix gehéiert am Géigesaz zum Ara net zu den 48 antike Stärebiller.

Himmelsobjeten

Stären 

Den α Phoenicis läit op enger Distanz vu 77 Liichtjoer vun eis ewech. De Stär liicht orange a gehéiert zu der Spektralklass K0 III. Hien huet déi 2,5-fach Mass an deen 10-fachen Duerchmiesser vun eiser Sonn.
Den Numm „Ankaa“ bedeit e Vull aus der arabescher Mythologie.

Méifachstären 

Duebelstäresystem β Phoenicis ass 198 Liichtjoer vun eis ewech. Déi zwou Komponente gehéieren zu de Spektralklasse B6 an F7.

Den ζ Phoenicis ass e Méifachstäresystem a besteet aus véier Stären, op enger Distanz vun 280 Liichtjoer.

Verännerlech Stären 

Den ζ Phoenicis ass e bedeckungsverännerleche Stär vum Typ Algol. Ee liichtschwache Begleeder ëmkreest den Haaptstär an engem kuerzen Ofstand. All 1,669 Deeg passéiert de schwaache Stär virum Haaptstär a verdonkelt en.

NGC-Objeten

Kuckt och 

 Lëscht vu Stärebiller

Um Spaweck 

Stärebiller